IVE PRĆIĆ 


SUBOTICA I BUNJEVCI 


— DA SE ZNA I NE ZABORAVI — 


SUBOTICA 1936 
IZDALA MATICA SUBOTIČKA. KNJIGA 4. 


BUNJEVAČKIM SALAŠIMA 


koji su nas sačuvali od propasti 


u najtežim danima 
našeg narodnog opstanka 
a ubuduće treba da budu 

naša najjača narodna kula, 
posvećuje 
PISAC 
K+ Cc 
(7. PARNI 


—ŽKVH sugoTicA 


BUNJEVAČKI SALAŠ SAGRAĐEN PRIJE 100 GODINA. 


RIJEKA BUNA _ IZ ČIJE JE OKOLICE DOŠAO 
JEDAN DIO BUNJEVACA. 


Cijenjeni čitatelju! 


Sastavljajući ovu knjižicu nije mi bila namjera, 
da opišem naše stoljetne borbe i patnje, već da 
istaknem samo i od zaborava sačuvam velike za- 
sluge naših djedova i otaca, kao i njihovih sinova za 
osnutak, razvitak i opslanak naše Subotice ,,bile“. 

Povijesna je činjenica: da nije Bunjevaca, nikad 
ni Subotice ne bi bilo! Pa ipak, kao u prošlosti, na- 
žalost i u sadašnjosti, rado se zaboravljaju i iskriv- 
ljuju i najjasnije stranice povijesti, pa i najbjelo- 
danije naše zasluge. 

Najveći i najzaslužniji sin bunjevačke nane, po- 
kojni biskup Ivan Antunović rekao je u ,Predgovoru“ 
svoje ,Razprave“: ,Ako hoćete dakle da ulamanite 
koji narod, zabašurite, sakrijte mu prošlost, pa ste 
kinezke bedeme slavili pred njegovu budućnost“. 

Da se ovo ne dogodi, napisao sam ovu knjižicu. 


Subotica, o proslavi 250-godišnjice bunjevačke 
Subotice, 1936 god. 


Ive Prćić. 

PRVI DIO 


PORIJEKLO 


Što smo i odakle smo došli u ove krajeve i u 
našu Suboticu ,bilu“i, Ovo je najzagonetnije pitanje 
u povijesti našega pleLiena. 

U ono burno vrijeme nije svaka šuša bila pozvana 
da piše povijest naroda. Narodni su prvaci sabljom 
u ruci morali prokrčiti put rodu svome, — ta pero 
bi se i onako slomilo u junačkoj njihovoj desnici. 
— Tako nam pisana svjedočanstva nijesu ostala. 

Ali to nas ništa ne smela. Glavno je, da smo tu 
i tu ćemo ostati. Subotica je naša, naša mora biti i 
naša mora ostati. 

Naši ponajbolji naučenjaci i rodoljubi mnogo su 
se bavili ovim pitanjem i došli su do zaključka: da 
Bunjevaca, u ovim krajevima ima i starosjedilaca i 
kasnijih doseljenika, i da smo jedan te isti narod 
i po krvi, i po vjeri i po jeziku. 

Od pamtivijeka smo katolici. To nam ni najveći 
neprijatelji ne mogu zatajati. Najstarija pismena, o 
Bunjevcima, spominju nas uvijek i svagdje kao ka- 
tolike. U najtežoj borbi za goli život jedine vcđe i 
tješitelji su nam sinovi sv. Franje. Oni su sigurno 
bili katolici. Dakle smo i mi katolici, jer inače ne bi 
ih za vođe odabrali. Ta i Srbe grčke istočne vjere 
doveo je njihov pećki patrijarh Arsenije Čarnojević 
u ove krajeve. 


Bili starosjedioci u ovim krajevima ili kasniji do- 
seljenici, svakako smo katolici. Pa kao Slaveni ka- 
tolici šta drugo možemo biti nego Hrvati! Ali nam 
je i to bilo sprečavano, da se nazovemo svojim 
pravim narodnim imenom, jer ime — Bunjevac — 
samo je sporedno topografsko ime, kao: Bosanac, 
Slavonac, Dalmatinac, Primorac, Zagorac itd. 

Bunjevci, katolici i Hrvati, to smo bili od starine, 
to smo i sad, a to ćemo biti i ubuduće. Ponosom 
gledajmo na prošlost a samopouzdanjem u buduć- 
nost, jer znajmo da nas ima — još Hrvata. 


DOLAZAK 


Jedni vele da smo ovdje odvajkada, još prije Ava- 
ra, Huna i Mađara; a drugi opet tvrde, da smo ka- 
snije došli u uve krajeve. 

Jedni kažu, da smo sa rijeke Bune iz Hercegovine 
a drugi da smo iz Dalmacije. Bilo kako mu drago, 
glavno je da smo tu, pa došli ovamo sa sjevera ili 
sa juga. U Subotici smol Tu smo bili, ovamo smo 
došli i ovdje ostajemo! Nijesmo došli bućurom na 
leđima, nego sabljom u ruci, — ,ta svaka je sveta 
gruda njena bunjevačkom krvlju natopljena“. 

Prigodom opće seobe naroda i mi Hrvati potra- 
žismo sebi prikladniju domovinu. Sa visokih, snije- 
žnih Karpata, krenusmo natopliji jug. U toj gužvi i 
metežu jedan dio nas je zaostao u ovim krajevima, 
a drugi su otišli još južnije, bliže k moru. 


JADRANSKO MORE U ČIJOJ SE BLIZINI 
NASTANIO GLAVNI DIO HRVATSKOGA NARODA. 


PRESVETO TROJSTVO NAJSTARIJI SPOMENIK U 
SUBOTICI PODIGNUT 1815 GOD. TROŠKOM 
BUNJEVCA_ MATIŠE PL. VOJNIĆ. 

Velika je udaljenost odavde pa do Jadranskoga 
mora, u blizini kojega se nastanio glavni dio hrvat- 
skoga naroda. Ali su rodbinske i duševne veze bile 
tako čvrste, da ih ni ta velika udaljenost nije _ mo- 
gla raskinuti. I zato kad je koji od nas bio u nevolji, 
samo je poručio svome bratu i ovaj mu je došao u 
pomoć. Tako nam je od potrebe do potrebe dola- 
zilo pojačanje. 

Nemoguće je i zamisliti, da bi turski uskoci mogli 
u jedan mah naseliti tolika silna sela i varoši, kao: 
Aljmaš, Andžabeg, Bač, Baja. Bajmak, Baškut, Be- 
reg, Bikić, Boršot, Budim, Čavolj, Čonoplja, Dušnok, 
Futog, Gara, Jerčin, Kaćmar, Monoštor, Muhač, Ostro- 
gon, Pečuj, Segedin, Sombor, Subotica, Tukulje i još 
mnoga druga naselja, u kojima je prije 4—500 godi- 
na živio isključivo hrvatski narod. 

Biskup Ivan Antunović, koji je uložio najviše i 
truda i troška, da rasvijetli dolazak Bunjevaca u ove 
krajeve, tvrdi: ,Stara pismena svidoče, da su naši 
pređi već i prije mohačke bitke (1526) na (uz) Du- 
naj i Tisu sve do Ostrogona razprostirali se... (Iv. 
Antunović: Razprava.) 


Već 1561 godine Stjepan Prćić (Pertich) iz Subo- 
tice, dobije plemstvo od kralja Ferdinanda ]. Njego- 
vi potomci Josip i Ivan Prćić tražili su i dobili od 
županije potvrdu plemstva 1761 god. Ovo je naj- 
starije bunjevačko plemstvo. Plemićka je povelja u 
arhivu bačke županije u Somboru. (B&cs-Bodrogh 
v&rmegyei Torićnelmi Tarsulat ć€vk&nyve VII. €v- 
folyam.) 

KATOLICI — STAROSJEDIOCI 


Bunjevaca je bilo u ovim krajevima i za vrijeme 
turske vladavine, pa i prije Turaka. O tome imamo 
više dokaza. 

Najstarije nam je svjedočanstvo pismo svećenika 
Šimuna Matkovića iz 1622 godine upravljeno ,Kon- 
gregaciji za širenje vjere“ (Propaganda fidei) u Rimu. 
(Subotička Danica“ za 1894 god) U tom pismu 
pop Šimun moli Svetog Oca, da mu dodijeli župu 
zvanu ,Bunjevci“ u kalačko-bačkoj nadbiskupiji. Naj- 
bolji naš povjesničar svjetskoga glasa o. Eusebije 
Fermendžin kaže: ,Pod imenom ,župa Bunjevci“ ne 
misli se samo jedno mjesto, nego uopće duhovna 
pastva nad Bunjevcima u kalačko-bačkoj nadbisku- 
piji“. O. Fermendžin je o tom opširno pisao u ,Stari- 
nama“ svezak XVII što ih izdaje Jugoslavenska 
akademija u Zagrebu. 

Iz 1649 godine imamo zabilježeno, da je fra. Ma- 
rin Ibrišimović biskup biogradski dijelio svetu potvr- 
du vjernicima Dalmatima u Budimu, Segedinu, Jan- 
kovcu, Milkutu, Bajmaku, Somboru, Santovu, Bere- 
gu, Kolutu, Gari, Donjem Monoštoru, Baču itd. (-Subo- 
tička Danica“ za 1894 god.) 

Osim već navedenih pismena ima još zabilježeno 
u ljetopisu subotičkog franjevačkog samostana, da 
je u Subotici od 1693 godine djelovao o. Jerko Gu- 
ganović svećenik-franjevac, rođen na Ludošu (kod 
Subotice) i zato je prozvan ludoški. To je još jedan 
dokaz više, da je i prije 1686 godine bilo Bunjevaca 
u Subotici i okolici. 

Neosnovano je i skroz neistinito ono naklapanje, 
da je nas Bunjevce Austrija pokatoličila poslije iz- 
gona Turaka iz ovih krajeva. Jasno je kao sunce, 
da smo mi već bili katolici i za vrijeme turske vla- 
davine, pa i prije Turaka, da smo katolici još od 
svoga pokrštenja. 


POJAČANJE 


Dvanaestog rujna, 1683 godine junačka vojska 
Jana Sobjeskoga, od 20.000 samih konjanika ponaj- 
boljih vitezova Poljaka, skršila je pod Bečom ogrom- 
nu i strahovitu tursku vojsku, koja je pošla, da osvo- 
ji Zapad i da ga pohara. 

Glas o toj pobjedi pobudio je u srcima kršćanske 
raje slatku nadu, da će se sada moći osloboditi is- 
pod turske vlasti. Hrvati se dignu istodobno u Hrvat- 
skoj, Slavoniji i Dalmaciji, te počnu tjerati Turke. 
Pomače se i mukotrpna raja u Bosni. Ujacifranjev- 
ci traže vezu sa svojtom i rodbinom u plodnijim 
krajevima. I uspjelo im je. Hejduka su bile pune 
gore. Narodu je do krvi dodijao zulum. Iz karaula 
i gradova odveden je srž turske vojske na Beč. Me- 
čdutim stigne i poruka od svojih iz Bačke: Dođite, 
pomozite, da zajedničkim silama istjeramo nekrsta, 
a sebi osiguvramo bolju budućnost. 

Godine 1686 skupi se 5000 duša, 1500 muževa 
pod oružjem, hajduka, i probiju se kroz oslabljene 
turske straže. Dolaze u dobar čas, da pomognu is- 

tjerati Turke iz ovih krajeva, osloboditi braću i sebi 
osigurati slobodno ognjište. 

Ovo nam je bilo najveće pojačanje u stoljetnoj 
borbi sa Turčinom, a 250-godišnjicu toga slavimo 
eto ove godine. 


BILJEŠKE FRANJEVACA 


Neki su podaci o Bunjevcima-Dalmatima u ruko- 
pisu povijesti franjevačke provincije .Presvetoga 
Spasitelja“ (Salvatorijanske), a čuva se u Gyčngyos-u. 
U njemu su zapisane ove bilješke: ,Godine 1657. 
šalju se neki Dalmatinci u Szechen na škole U 
Segedinu naređuje se svećenik za Mađare i Dalma- 
tince. Godine 1660 šalju se u Szechen na nauke 
klerici, većinom Dalmatinci. Godine 1668 šalje se u 
Segedin svećenik, koji će propovijedati Mađarima 
i Dalmatincima“. (Iv. Antunović: Razprava ) 

U spomenutom već rukopisu provincije salvatorijan- 
ske, stoji o Bunjevcima, osobito subotičkim, zapisa- 
no ovo: ,Stanovnici (Subotice) takozvani Bunjev- 
ci, vođeni po 18 otaca reda sv. Franje, većim su 
dijelom nadošli iz Bosne, a manjim iz Dalmacije. 
Jedni se nastaniše u Subotici, na mjestu današnjega 
samostana, gdje je bila tvrđavica kao rimski castel- 
lum, a drugi se preseliše u Segedin. U njihovoj prat- 
nji došavši franjevci povratiše se naskoro u Bosnu 
do jedinog fra Anđela Šarčevića. Ali jer poglavica 
salvatorijski nije trpio, da se u Subotici nastane fra- 


STARA FRANJEVAČKA CRKVA BIVŠA TVRĐAVA 
PREINAČENA ZA CRKVU 1732—36 GOD. 


FRANJEVAČKA CRKVA OBNOVLJENA 1910 GOD. 

njevci države bosansko-argentinske, to se još iste 
1686 godine u Bosnu morao vratiti i fra Anđeo 
Šarčević, čim su neki salvatorijanci naučili bunje- 
vački jezik.“ (Iv. Antunović: Razprava.) 

Dok su Bunjevci bili pod Turčinom, duhovnu 
pastvu su vršili franjevci iz Bosne i Hercegovine, 
koje su zemlje bile također pod turskom vlašću, pa 
su tako ,ujaci“ lakše mogli doći u ove krajeve, jer 
nije bilo državne granice. Kad su Turci izagnani 
iz ovih krajeva, Bosna i nadalje ostaje pod njiho- 
vom vlašću, stvaraju se državne granice i time je ote- 
žana i onako teška duhovna pastva među Bunjev- 
cima. Zato preuzimaju pastorizaciju franjevci druge, 
ne hrvatske redodržave, i moraju da uče bunje- 
vački jezik, jer su bunjevački sinovi išli za svećenike 
u bosansku redodržavu, koja je promjenom držav- 
nih granica izgubila jurisdikciju nad ovim krajevima. 


PREUZIMANJE VLASTI 


U Ugarskoj su vladali Turci ravno 145 godina, od 
1541 _pa do 1686 godine. U to doba bila je i Subo- 
tica pod turskom vlašću. Za to vrijeme Bunjevci 
se zavukli u svoje zemunice i ritove po okolnim pu- 
starama: Bajmaku, Kumbaji, Tavankutu, Đurđinu, 
Ludošu itd., pa čekali bolje dane i pomoć od braće. 
Dne 2 rujna 1686 puče glas da je Budim ponovo 
dospio u kršćanske ruke. Na iaj glas trgne se i 
Subotica. Narodni prvak, junački kapetan Luka Sučić 

digne narod na oružje te sa braćom, koja su stigla 
u pomoć baš u dobar čas, osvoji Suboticu mjeseca 
listopada 1686 godine od turskih janjičara i poturi- 
ca, koje su Turci ostavili da ugnjetavaju bijednu 
kršćansku raju. 

Nakon pada Budima Turci su brzo gubili grad 
za gradom tako, da je već godine 1687 kršćanska 
vojska progoneći Turke došla u bačko Potisje i tu 
se utaborila. Čuvši Bunjevci da je u taboru sam 
glavni vojskovođa carske vojske, bavarski izborni 
knez Maksimilijan Emanuel, odaslaše poslanstvo 
knezu, da urede neke stvari, koje su njima osobito 
bile na srcu. 

Dne 9 srpnja 1687 god. stigoše bunjevački izaslanici 
Dujam Marković i Jure Vidaković pred kneza Maksi- 
milijana, pa mu otprilike staviše ovu ponudu: — 
Svijetli knežel Mi smo došli u ime Bunjevaca, da 
stavimo naše mišice i naše mačeve u službu carske 
vojske i kršćanske ideje, ali za cijenu naše krvi 
tražimo da nam se preda vlast nad ova tri grada: 
Subotica, Baja i Segedin. Zemlja neka nam se pre- 
da za obrađivanje i prehranu i nadamo se, da ćemo 
sada biti dovoljno jaki, da obranimo svoja ognjišta, 
jer smo dobili pojačanje od braće iz Turske, i to 
5000 duša, među njima 1500 oružanih za boj sprem- 
nih ljudi, za koje isto molimo slobodu nastanjenja 
u ovim krajevima. Za uzvrat svega toga obećajemo, 
da ćemo se boriti u svako doba protiv Turaka pod 
zapovjednišivom jednog carskog generala. (Registra- 
tura broj 43 1687 g. u carskom vojnom arhivu u Beču.) 

Knez Maksimilijan rado prihvati ponudu Bunje- 
vaca, te ju preporukom pošalje Vojnom vijeću u Beč, 
koje istu prihvati i potvrdi. (Registratura broj 11 i 22 
1687 g. u carskom vojnom arhivu u Beču.) 

Bunjevci su još 1686 godine mjeseca listopada 
osvojili Suboticu od Turaka i u njoj zavladali, ali 
su sada, preko svojih izaslanika zatražili i dobili 
potvrdu toga stanja i od zakonite nadležne vlade. 

STARA GRADSKA KUĆA GRAĐENA OD 1825—27 
PORUŠENA 1908 GOD. 


NOVA GRADSKA KUĆA GRAĐENA OD 1908—10 GOD. 


DRUGI DIO 


UTEMELJITELJI 


Mnogo se pisalo i raspravljalo, pa još i u zadnje 
vrijeme: Tko je položio temelje današnjoj Subotici? 
Nema sumnje niti je dvojbeno, da smo mi Bunjev- 
ci-Hrvati udarili temelje naše Subotice ,bile“. Teme- 
lje smo zalili umjesto cementom krvlju svojom i 
učvrstili umjesto željeza i betona ustrajnim radom i 
znojem svojim. Ipak ima ljudi, koji se vole kititi tu- 
dim perjem. 

Kada su naši stari došli u ove krajeve, nije onda 
tu bilo ni Mađara, ni Švaba, pa još ni Srba, nego 
je sve bilo pustoš. Sela i gradove, crkve i samostane 
poharaše Tatari i Turci. Zemlju je obrastao drač i 
korov, po šumama je još i divljač izginula bila, ni- 
gdje ni kučeta ni mačeta. (,Subotička Danica“ za 
1927 god.) 

I dođoše neustrašivi junaci, neumorni težaci: dje- 
dovi naši, i prihvatiše se mučnoga i krvavoga posla. 
Jednom rukom držahu za ralo, a u drugoj sablju 
dimiskinju. | održaše se — i u najtežim časovima 
— evo već nekoliko stotina godina. 

Da su zaista Bunjevci bili osnivači današnje Subo- 
tice, priznaju i sami mađarski povjesničari. Iv&nyi 
piše: ,Prva dva Mađara, Nikola Szagmeiszter i Ladi- 
slav Mćsz4ros dozvolom bunjevačkog gradskog 
magistrata, doseliše se u Suboticu 5 srpnja 1746. (Iv4- 
nyi I.: Szabadka tičrtćnete I. sv.) 

U starim knjigama subotičkog franjevačkog samo- 
stana opisan je po koji dogeđaj iz onih vremena 
Subotice, (još i o Turcima). O Srbima u ovim knji- 
gama ništa nema. (,Subotička Danica“ za 1920 god.) 
Oni se doseliše u Suboticu poslije godine 1690 ali 
ih je prema Bunjevcima bilo vrlo malo. Najstarije 
srpske matrikule počinju tek 1744 godine dakle 57 
godina kasnije nego naše bunjevačke. I ovaj mali 
broj Srba ne htijući se pokoriti građanskoj vlasti 
iselio se iz Subotice 1746 god. Ostade samo neko- 
liko kuća koje priznaše građansku upravu. (Iv&nyi 
I.: Szabadka tčrićnete I. sv.) Dakle u vrijeme kad 
je najviše trebalo i troška i rada za otkup i organi- 
zaciju nove varoši. 

Nije točna i bez ikakvog je osnova tvrdnja nekih 
nadripovjesničara, da je tobože Suboticu osnovao 
i dao joj ime Subota Vrlić, nesigurni palatin cara 
Jovana Nenada. Ime ,Subotica“ prvi put se spomi- 
nje za vrijeme kapetana Sučića 1687 god. dakle 
tek iza preuzimanja vlasti po Bunjevcima. Nepristrani 
povjesničari priznaju i tvrde da su osnivači i ute- 
meljitelji današnje Subotice samo i jedino — Bu- 
njevci-Hrvati. (B. Rajić: ,Subotička Danica“ za 1920 
god. — Dr. R. Horvat: Hrvati u Bačkoj. — P. Pekić: 
Povijest Hrvata u Vojvodini. — M. Mandić: ,Subo- 
tička Danica“ za 1926 god — lvđnyi I.: Szabadka 
t&rtćnete 1. sv.) 

MATICE 


Najvažnije isprave u životu pojedinaca kao i cije- 
loga naroda svakako su matice (matrikule). U tim 
knjigama zabilježeni su najvažniji događaji od koli- 
jevke do groba. Iz matica najbolje se vidi, tko jei kakav 
je narod stanovao u izvjesno vrijeme u pojedinim se- 
lima i gradovima, pa lako i u našoj Subotici ,biloj“. 

Naše, katoličke, najstarije matice, koje su sa- 
čuvane, datiraju od 1. prosinca, 1687 godine. Sta- 
rije su za vrijeme turske najezde popaljene i uni- 
štene. Za 145-godišnje turske strahovlade nijesmo 
mogli ni pomisliti na vođenje matica. Radovali smo 
se, ako smo poslije svetog obreda iznijeli živu glavu. 

Kada sve ovo znamo, i kada srpsko-pravoslavne 
najstarije matice počinju tek 1744 godine, dakle 57 
godina kasnije, — kada su u našim maticama iz 
prvih godina, sve sama naša hrvatska imena — 
onda može biti jasno i malom djetetu: da smo u 
najtežim danima osnivanja i utemeljenja naše Su- 
botice bili sami mi Bunjevci. 

Evo i prepisa prvih godišta naših matica, da se 
svatko može uvjeriti, da ovo nije samo onako na- 
bačeno, nego da je to zaista tako i bilo. 


Matice krštenih 1687 god. 


O. Bartul Benjović franjevac, krstio je i zabilježio: 
1 prosinca: Katarina, roditelji Ivan Parčetić i Mar- 
ta Bilogrivić, kum Marko Grubišić. — Anđelija rod. 
Nikola Kubatović i Jela Vuković, kuma Stana Mrko- 

vić. — Ana, rod. Andrija Dumentić i Jaga Tento- 
darević, kum Jakov Vojnić. — Marijanka, rod. Mar- 
tin Raić i Katarina Milković, kum Petar Đelmić. 

5 prosinca: Marta, rod. Marko Jurić i Marta Sučić, 
kum Matiša Kulić. 

13 prosinca: Toma, rod. Jakov Pastorović i Marta 
Plević, kum Nikola Mersar. 

15 prosinca: Ana, rod. Martin Mergitić i Marta 
Mamuzić, kum Matiša Kulić. 

18 prosinca: Toma, rod. Petar Ivković i Ana Raić, 
kum Ivan Marković. 

20 prosinca: Toma, rod. Filip Tovarić i Katarina 
Čičić, kum Ivan Hrvat. 

22 prosinca: Toma, rod. Ivan Stoinković i Ana 
Drtić, kum Vid Kuperšić. 

26 prosinca: Ivan, rod. Mihovil Gršić i Margarita 
Ivošević, kum Nato Goretić. — Toma, rod Vuk 
Gotovirović i Anđelija Hajduković, kum Vid Kuperšić. 

27 prosinca: Ivan, rod Andrija Curković i Manda 
(nema prezimena), kum Vid Kuperšić, — Stjepan, 
rod. Juraj Vomić i Uršula Ukrajinović, kum Mihovil 
Sindetić. 

31 prosinca: Jela, rod. Bartul Bucicki i žena 
Jakoba, kum Luka Kovačev. 


Matice umrlih 1717 i 18 god. 


God. 1717 23 studenog umro je: Matiša Ivković 
živio 30 godina. 

3 prosinca: Matiša Baić 53 god. — 9. Bertul 
Vujković (godine nijesu zapisane). — 20. Petronila 

Hrvacki 60 god. — 21. Lovro Jurić 53 god. — 3I. 
Jakobina Bracucović 74 god. 

God. 1718. 7 siječnja: Stana Peić 80 god. i Jaga 
Peić 38 god. 

1 veljače: Josip Milunović 36 god. — 3. Antun 
Milunović 40 god. — 12. Kata Mamuzić 50 god. 
— 14. Marijanka Lipočović ubijena 30 god. — 28. 
Grgur Rogić 50 god. 

16 ožujka: Jela Marčetić 70 god. — 22. Nikola 
Solarić 70 god. 

8 svibnja: Marijanka Bačanović umrla u porođaju 
40 god. — 10. ud. Ana Jaramazović 65 god. — 22. 
Matiša Marčetić 45 god. 29. Manda Bibić 70 god. 

29 lipnja: Paulina Pavlezan 60 god. 

24 rujna: Marta Letić 40 god. — 26. Marko Buk- 
vić 55 god. 

18 prosinca: Jaga Vuković rođ. Poljaković umrla 
u porođaju 16 god. 


Matice vjenčanih 1718 god. 


25 siječnja vjenčali su se: Šimun Pivković i Kata- 
rina. Vuk iz Subotice. — 29. Luka Lalić i Marta 
Budanović iz Sub. 

1 ožujka: Juraj Bositia (iz Bosuta) i Marija Kova- 
čević iz Sub. 

8 svibnja: Luka Malegurović i Cvijeta udova Pav- 
la Sivković iz Sub. — 15. Šusta Varga i Marijanka 
ud. Ivana Vujković. 

12 lipnja: Toma Krizaković Slaven došljak i Kata- 
rina Junković. — Matiša iz Sombora i Lucija Bibić 


22 


iz Sub. — 26. Ivan Jurica Slaven došljak i Katarina 
ud. Ivana Mađara Segedinca. — Andrija Hornjak 
Slaven došljak i Katarina Slavenka Tatarković. — 
29. Juraj Sipković i Ana Slavenka Milazuk iz Slovačke. 

3 srpnja: Mihovil Grus Slaven došljak i Katarina 
Slavenka. (Sa oznakom Slaven ili Slavenka jesu 
Slovaci došljaci.) 

2 listopada: Mate Bošnjak iz Zagreba i Jelisava 
ud. Ivana Jaramazović iz Sub. — 23. Mihovil Beko- 
vić i Marija Karagić iz Sub. — 30. Ivan Marčetić 
udovac iz Sub. i Katarina udova Ivana Šerletić rođ. 
Babić iz Baje. — Šimun Vukmanović udovac i 
Marta udova Petra Milanković iz Subotice. 

20 studenoga: Ivan Vuković i Stana Mačković 
iz Sub. — Ilija Vojnić iz Sub i Jaga Maglić iz Baje. 
— Stiepan Pobrigalović i Ana Hrvacković iz Sub. 
— Andrija Lulić i Marta Rudić iz Sub. — Marko 
Temonov i Ora Bukvić iz Sub. — Andrija Vujavić 
i Marija Vuković iz Sub. — Juraj Katanica i Jela 
Kuličović iz Sub. — Stjepan Ivković i Ana Šišković 
iz Sub. — llija Šarić i Anđelija Gršić iz Sub. — 
Jeronim Kunatorović i Marija Jaramazović iz Sub. 
— Antun Peić i Marta Milanković iz Sub. — Miho- 
vil Buljočić i Margarita _Baić iz Sub. — Stjepan 
Vukelić iz Sombora i Katarina Vukmanović iz Sub. 
— Jakov Kujundžić i Jakobina Budanović iz Sub. 
— Stjepan Tumbasović iz Baje i Manda Jurić iz 
Sub. — Josip Išpanović iz Kaćmara i Đula Tumba- 
sović iz Sub. — Ivan Suknović i Stana Knezović 
iz Sub. — Ivan Jurić i Jaga Matiković iz Sub. — 

Juraj Lončarević i Jaga Bukvić iz Sub. — Mihovil 
Bačić i Ana kći Cvije Varošlije iz Sub. — Šimun 
Segedinac i Marta Hađnad iz Sub. — Grgur Čaruk- 
džija i Manda Čelatović iz Sub. — Stanko Tigvić i 
Stana Stantić iz Sub. — Grgur Buliočić i Marta 
Povirivalović iz Sub. — Grgur Čulinović i Stana 
Šarić iz Sub. — Stjepan Ivković i Ana Kopilović iz 
Sub. — Stjepan Sarač Povirivalović i Anđelija Pav- 
lezan iz Sub. — Grgur Čidžmezija i Manda Džela- 
tović iz Sub. — Nikola Poljaković i Jela Matić iz Sub. 


VAŽNI SPISI 


Ne samo matice, nego i druga važna pismena i 
povelje očito govore u našu korist. 

Poslije izgona Turaka Subotica je potpala pod 
vojnu krajinu, pa je tako i u Subotici bila vojnička 
uprava, milicija. Pogledajmo samo imenik prvih kape- 
tana-poglavara naše Subotice. 

Od počelka milicije pa do 1714 godine bio je 
kapetan Luka Sučić; od 1714 do 1724 god. Ilija 
Sučić; od 1724 do 1743 god. Jakov Sučić kao veliki 
kapetan, a uz njega dva sina Juraj i Luka Sučić 
kao kapetani. (Iv4nyi I.: Szabadka tčrtćnete I. sv.) 
Godine 1743 prestaje milicija ili vojnička uprava. 
Tako je satnija Luke Sučića subotičkog kapetana 
došla 21 travnja 1743 zadnjiput na vojničku smotru 
u Segedin. 


Evo i imenika posljednjih graničara u Subolici: 

Kapetan: Luka Sučić, poručnik: Luka Vojnić, barjak- 
tar: Đurko Bačić, stražmeštar: Đurko Bibić, pisar: 
Venceslav Ružička. Vođe: Luka Vojnić, Petar Luken- 
din, Jakov Jakić, Ivan Pismišev i Đuro Lamin. Bub- 
njar: Đurko Šokčić. Podvođe: Marko Skenderov i 
Šime Antunov. Kaplari: Dujam Tikvicki, Martin Ša- 
rić, Adam Šimićev, Matiša Kukučka, Stipan Šintarin, 
Marko Subašić, Antun Čelatov, Ištok Bibin, Đurko 
Kopilović i Martin Suvajčić. 

Redovi: Đurko Malečkov, Tuno Antunov, Antun 
Vukov, Šimun Ćurčija, Toma Tankorepov, Pavao 
Vojnić, Jokan Jurić, Đuro Cvijanov, Dujam Šarić, 
Stipan Buliočić, Krišto Milanković, Bariša Malečkov, 
Đuro Nuškalov, Ivan Neoršić, Đuro Relešov, Nikola 
Vukmanov, Marko Vujavić, Ilija Tikvicki, Vrane Cvi- 
jin, Marko Budimčev, Jakov Kuntić, Ignacije Carević, 
Mato Budimčev, Josip Tankorepov, Ivan Cvijanov, 
Nikola Krkljuš, Bariša Vlaović, Šimun Đočanov, An- 
drija Lulić, Nikola Ivandekin, Antun Škariotin, Josip 
Sučič, Joso Baćin, Ivan Peić, Grgo Mijailov, Lovro 
Jančin, Jakov Stančić, Bono Gabrićev, Ivan Buković, 
Petar Bešlakin, Josip Kopunović, Šimun Tumbasev, 
Luka Rudić, Vule Čelatov, Mato Delić, Antun Čović, 
Ivan Lukendin, Stipan Šetrov, Pavao Šokčić, Đurko 
Čedžanov, Filip Jukin, Đurko Stipin, Ivan Pančić, 
Šimun Bukvić, Ivan Milanković, Jakov Malogurski, 
Pavao Kokić, Đuro Mijalov, Ivan Ivković, Šime Slad- 
ki, Joso Kaić, Fabijan Paić, Janko Marinkić, Miško 
Stipin, Marko Bolanković, Vidak Buliočić, Boško 
Čordarić, Martin Božin, Jakov Sučić, Maiko Kopilo- 

vić, Vrane Olivin, Maiko Bršić, Miško Bršić, Petar 
Ergelesia, Andrija Cvijanov, Luka Frančeškov i Petar 
Buić. (Iv4nyi I.: Szabadka tčrtćnete II. sv.) 

Sve sami Bunjevci. Sada dolazi građanska vlast. 
Prestavnici su i opet Bunjevci, kako se toi vidi u 
slijedećem poglavlju. 


RIMO-KATOLIČKA VAROŠ 


Bunjevci su bili kršni ljudi ali golubinje ćudi. Oni 
nijesu ljubili nemiran vojnički život. Njihovo pleme- 
nito srce čeznulo je za mirnim obiteljskim životom. 
Oni su većma volili u znoju lica svoga jesti svoj 
kruh u krugu svoje porodice, nego otimati i pljač- 
kati ma i neprijateljsku imovinu. 

Kad je neprijatelj već dosta daleko bio od Subo- 
tice i nije bilo više neposredne pogibelji, Bunjevci 
zamole krunu, da ih riješi stalne vojne dužnosti, iz- 
uzme ispod vojničke uprave i podijeli varoške pri- 
vilegije. 

Kruna uvaži opravdane želje Bunjevaca, te 7 svib- 
nja 1743 godine militarski šanac Suboticu podigne 
na privilegij povlašćenog kameralnog grada pod 
imenom: Sveta Marija. 

Povlastice što je tada Subotica dobila među osta- 
lom određuju, da članovi gradske uprave, (magistrata) 
mogu biti samo katolici, dakle Hrvati-Bunjevci, pošto 
Mađara onda još nije ni bilo u Subotici. Tako prvo iza- 
brano poglavarstvo nove varoši sačinjavahu ova lica: 


26 


Gradski sudac: Stjepan pl. Vojnić. 

Senatori: Ilija Bukvić, Ivan Vojnić, Grgur Križa- 
nović, Josip Jaramazov, Marko Skenderov, Josip 
Kopunović, Mihovil Prćić, Andrija Pavlezanov, Petar 
Mukić, Ivan Mačkov, Mihovil Baćin i Grgur Vidaković. 

Bilježnik: Petar Jozić. 

Liječnik (kirurg): Stjepan Lenard. 

Općinari: Babijan Baić, Josip Baić, Vide Baić, 
Josip Baćin, Luka Bukvić, Nikola Brnić-Milodano- 
vić, Stjepan Budimčević, Juraj Bibić, Antun Buljo- 
čić, Bartul Cvijanov, Ivan Cvijanov, Toma Cvijanov, 
Ilija Crnković, Martin Čović, Ivan Francešković, Ivan 
Gršić, Bartul Jukočević, Nikola Kaić, Bartul Kopu- 
nović, Petar Lukendić-Šarić, Marijan Malegurović, 
Juraj Peić, Ilija Peić, Lovro Peić, Ilija Poljaković, 
Juraj Puzić, Franjo Rajčić, Tadija Stantić, Josip Sa- 
pundžić, Josip Šimokov, Albe Stipić, Jakov Suknović- 
Gabrić, Josip Temunov, Albe Tomković, Šimun 
Tumbasović, Stjepan Vidaković, Grgur Vojnić, Luka 
Vojnić, Jeronim Vuković, Ignacije Vuković, Marko 
Vujević i Mihovil Vujević. (,Subotička Danica“ za 
1893 god.) 


OTKUPNINA 


Sa privilegijem povlašćenog kameralnog grada do- 
bili su stanovnici Subotice od krune ivelike povla- 
stice, koje druga sela i varoši nijesu imali. Ove su 
povlastice važile ne samo za tadašnji naraštaj, nego 
za sva vremena i pokoljenja. 

Sve je to bilo lijepo i dobro, ali je te povlastice 
po ondašnjem običaju trebalo i skupo otkupiti. Sa- 
mo u gotovu novcu je dato 12.000 forinta. Osim to- 
ga još 1000 požunaca zobi i 150 komada vojničkih 
konja. Gdje je onda još ekspediciona taksa, uvez 
privilegija u baršun i zlato, instalacija i još druge 
različite ,sitnarije“ u iznosu od 5401 forinta. (Iv&nyi 
I.: Szabadka tčrtćnete I. sv.) Sve ove silne troškove 
snosismo i opet samo mi Bunjevci. Kasnije i drugi 
uživahu plod naše muke. Barem da su nam rekli: hvala. 

Povijest nam je sačuvala i imenik onih bunjevač- 
kih obitelji, koje su dale to 150 konja, kao jedan 
dio otkupnine. To su bile: 

Antunov, Antunović, Baćin, Baić, Bešlagin, Betle- 
ban, Bodić, Bošnjak, Božin, Budanović, Budimac, 
Budinčev, Bukvić, Buljovčić, Carević, Crnković, Cvi- 
janov, Cvijin, Čović, Čakić, Delić, Dugački, Dulić, 
Dželatov, Đočanov. Evetović, Fabijanov, Frančeškov, 
Gabrić, Gabrićev, Gršić, Guganović, Hrvatski, Inhalin, 
Ivandekin, Ivin, Ivković, Jakočević, Jančin, Jarama- 
zov, Jurić, Kaić, Kataničin, Kopilović, Kopunović, 
Kovačev, Krkljuš, Kujundžić, Kuntić, Lamin, Letić, 
Lulić, Mačkov, Malogurski, Malečkov, Mali, Marja- 
nušić, Matković, Miailov, Milunović, Mukić, Neoršić, 
Palkov, Pandžin, Peić, Pišmišev, Prćić, Puzić, Rada- 
nović, Raičić, Rogić, Rudić, Skenderov, Slatki, Stipić, 
Stanojev, Stantić, Sučić, Šarčev, Šarić, Šetrov, Šimo- 
kov, Šindrin, Šintarin, Šokčić, Šuić, Temunov, Tik- 
vicki, Tomković, Tumbasev, Valjica, Vidaković, Vlao- 
vić, Vojnić, Vujavić, Vukmanović, Vukov, Vuković, 
Zelin i Zvekanov. (Iv&nyi I.: Szabadka tčrtenete II. sv.) 

POTPUNA SLOBODA 


Naša slobodi vikla hrvatska priroda nije bila zado- 
voljna sa privilegijama gradskim, nego je težila za 
potpunom slobodom. Toga radi šalje bunjevačka 
Subotica izaslanstvo za izaslanstvom u Beč kraljev- 
skoj komori, što više i samoj kraljici. 

Dne 2 prosinca 1776 kreću u Beč senatori Petar 
Jozić i Šimun Prćić, kamo stignu 4 siječnja 1777 
godine. U Beču su boravili više od dva mjeseca 
(Jozić četiri). Učinili su sve. Obećavali i darovali, 
ali slabim uspjehom. Prćić se vrati 10 veljače, a 
Jozić još ne izgubi nade... Napokon ga 6 travnja 
primi kraljica Marija Terezija. Ona je obećala, da 
će želje subotičkih Bunjevaca, koliko je moguće, 
ispuniti. 

Bunjevci poslije toga pošalju 22 kolovoza 1778 
god. kapetana Ivana Sučića i velikog bilježnika An- 
tuna Parčetića ponovo u Beč, kamo su stigli 2 listo- 
pada. Opet je trebalo zasukati rukave i otvoriti nov- 
čarku. Zato Parčetić piše 14 prosinca subotičkom 
senatu: ,Stvar nam dobro stoji i brzo napreduje, sa- 
mo ako nam bude dosta novaca.“ Na drugom opet 
mjestu kaže: ,...pak pružili noge da sei oni potkuju“. 
(Iv&4nyi I.: Szabadka tčrićnete 1. sv.) 

Vidjevši subotički izaslanici kako je raspoloženje, 
nijesu škrtarili. Kraljica je zbog stalnih ratova bila 
u novčanoj neprilici. Da još većma pridobiju njezi- 
nu naklonost, oni obećaju za pokriće ratnih troškova 


5000 dukata (20.000 forinta) i još 100 komada konja. 

Ni kod drugih nijesu štedili ,potkove“ i uspjeli su. 

Dne 22 siječnja 1779 god. kraljica Marija Terezija 
potpiše i objavi povelju, kojom se varošica Sveta 
Marija (Subotica) proglašuje slobodnim kraljevskim 
gradom sa svim pravima i povlasticama koja pripa- 
daju slob. kr. gradovima. 

Ivan Sučić odmah požuri i stigne kući već 28 si- 
ječnja donesavši radosnu vijest o potpunoj slobodi. 
U privremenoj župnoj crkvi, u kapeli sv Roka, odr- 
žana je zahvalna služba Božja ,Te Deum“, kojoj 
su prisustvovali sav senat, općinari i veliko mnoštvo 
građana, da se zahvale Bogu svemogućemu na do- 
bivenim povlasticama. 


NOVI TERETI 


Bunjevci su učinili sve da njihova ,bila“ Subotica 
postane slobodnim kraljevskim gradom. I postala je 
jedino ustrajnim radom, zaslugama i žrtvama Bu- 
njevaca. 

Novim povlasticama slobodnog kraljevskog grada 
dobila je Subotica još više prava, ali i silne nove 
terete. 

Po točci 4 povlastica Subotica dobija u vječiti po- 
sjed sav svoj dotadašnji veliki atar. Poimenice ovih 
12 pustara: Čantavir, Verušić, Tompu, Ludoš, Zobna- 
ticu, Naćvin, Vantelek, Đurđin, Bajmak, Tavankut, 
Sebešić i Kelebiju, nadalje potok Jesenovac i jeze- 
ro Palić. ,Sve ove zemlje i još mnoga druga prava, 

neka takvim pravom posjeduje, uživa i izvršuje, ka- 
ko bi to posjedovala, uživala i izvršivala komora 
ili kr. fiskus. Neka posjeduje to za mnogovrsne voj- 
ničke i građanske zasluge i otkupninu od 266 hilja- 
da 666 forinta i 40 krajcara, što se ima uplatiti za 
šest godina.“ (Ivanyi I.: Szabadka tčrtćnete I. sv.) 

U ono doba ogromna je i neiskazana svota. Ali 
su je Bunjevci isplatili do posljednje krajcare i ta- 
ko otkupili atar svoje Subotice. 


PRVO POGLAVARSTVO SLOB. KR. GRADA 


Šesta točka kraljevskog privilegija dozvoljava iza- 
branim građanima slobodnog kraljevskog grada Su- 
botice, da po običajima slob. kr. gradova mogu na 
dan sv. Terezije 15 listopada slobodno birati grad- 
ski magistrat: jednog suca (načelnika) na dvije go- 
dine i 12 senatora doživotno, kao i ostale gradske 
činovnike i službenike. Svi ali moraju biti rimokato- 
katoličke vjere. (Iv4nyi I.: Szabadka tčrtćnete I. sv.) 

Prvi izbori gradskog magistrata obavljeni su 21 
rujna 1779 god. poslije prve sv. mise, kojoj su svi 
prisustvovali. Izabrano je 60 općinara, kojih imenik 
nažalost nijesam mogao pronaći. Prvo je izabrano 
poglavarstvo ovo: Gradski sudac: Luka Vojnić. 
Senatori: Josip Mamuzić, Toma Rudić, Petar Jozić, 
Šimun Prćić, Ilija Poljaković, Ivan Sučić ujedno i 
gradski kapetan, Šimun Romić, Adalbert Kopunović, 
Stjepan Kujundžić, Grgur Kopunović, Martin Mamu- 
zić, i Nikola Szaghmeiszter. Veliki bilježnik: Antun 


31 


Parčetić, inžinjer: Karlo L. Kovač, fiškal: Adalbert 
Marković. (Arhiv grada Subotice). 

Novi sudac je u crkvi položio zakletvu, zatim je 
slijedio svečani ,Tebe Boga hvalimo“ (Te Deum). 
Iza toga bio je sjajan objed kod izaslanog kr. ko- 
mesara Andrije Vlašića. 


PRVI .,PULGERI“ 


Poslije svečanog proglašenja kralj. povlastica kr. 
komesar Andrija Vlašić primi i zaprisegne 4 rujna 
1779 g. sav senat, izabrane općinare, 118 plemića i 
još nekoje viđenije stanovnike i zanatlije za prve 
slobodne građane slob. i kr. grada Subotice a sa 
svim pravima i povlasticama. 

Slijedećih dana sve do 1l-ga rujna primao je i 
zaprisizao kr. komesar nove slobodne građane tako, 
da je broj prvih slobodnih građana 1779 god. izno- 
sio 720. 

Po narodnosti bilo je Hrvata-Bunjevaca 542, Srba 
37, druge narodnosti (Slovaci, Mađari, Švabi) 141. 
(Iv&4nyi I.: Szabadka tčrtćnete I. i II. sv.) 

BUNJEVAČKA ŽENSKA NARODNA NOŠNJA 
PRIJE 25—30 GODINA. (Djevojka) 


SADAŠNJA BUNJEVAČKA ŽENSKA NARODNA 
NOŠNJA. (Djevojka) 


TREĆI DIO 


BUNJEVAČKA SUBOTICA 


U Subotici u stara vremena Bunjevci su bili da- 
kle u ogromnoj većini. (I danas su u većini! Opaska 
slagara.) Po pravdi i zakonu vladali su i upravljali 
svojim gradom. To nam najbolje svjedoči imenik 
gradskih poglavara. Neka vide i unuci, da njihovi 
djedovi nijesu bili samo prosti težaci nego i pogla- 
vari grada. 


Gradski suci za vrijeme varošice od 1743—1778. 


Od 31 srpnja 1743 i 44 Stjepan Vojnić. (Imenik 
prvog senata i općinara vidi na st. 26.) 1745 i 46 
Grgur Križanović. 1747 Mihovil Baćin, 1748 i 49 To- 
ma Rudić. 1750 i 51 Ivan Vojnić. 1752 Grgur Kri- 
žanović. 1753 Toma Rudić. 1754 i 55 Luka Vojnić. 
1756 i 57 _ Petar Mukić. 1758 i 59 Ivan Vojnić. 1760 
i 61 Jeronim Vuković. 1762 i 63 Luka Vojnić. 1764 
i 65 Toma Rudić. 1766 i 67 Josip Vizin. 1768 i 69 
Jeronim Vuković. 1770 i 71 Luka Vojnić. 1772 i 73 
Josip Mamuzić. 1774 i 75 Petar Jozić. 1776 i 77 
Luka Vojnić. 1778 Josip Mamuzić. (Iv&nyi I.: Sza- 
badka tčrtćnete II. sv.) 


U početku slob. kr. grada od 1779—1804. 


Dne 21 rujna _ 1779 izabran Luka Vojnić. (Imenik 
senata vidi na st. 30.) 23 studenoga 1781 Ivan Su- 
čić. 21 listopada 1783 Šimun Prćić. 18 veljače 1788 


34 


imenovan za zamjenika Antun Parčetić. 26 travnja. 
1790 izabran Antun Parčetić, zahvalio se travnja 
1796. Njega je zamijenio Luka Vojnić. 5 srp- 
nja 1796 Bruno Skenderović veliki sudac, Ivan Su- 
čić načelnik. 11 listopada 1798 Bruno Skenderović 
veliki sudac, Antun Milodanović načelnik. 17 stude- 
noga 1800 Bruno Skenderović veliki sudac, Ivan 
Sučić načelnik. 13 listopada 1802 Bruno Skendero- 
vić veliki sudac, Jakov Šarić načelnik. 22 studeno- 
ga 1804 Bruno Skenderović veliki sudac, Juraj Kopu- 
nović načelnik. (Iv4nyi I.: Szabadka tčrtćnete II. sv.) 


Prvi saborski poslanici 


Na sabor održan 1790 i 91 god. u Budimu Subo- 
tica šalje kao prve svoje poslanike Antuna Par- 
četića i Ivana Sučića, a na sabor održan od 20 
svibnja do 26 lipnja 1792 god. Antuna Parčetića 
i Bruna Skenderovića. (Iv&nyi I.: Szabadka tčrićne- 
te II. sv.) | 


Prvi župnici 


Sa privilegijem slob. kr. grada dobila je Subotica 
dužnost da se brine i stara o katoličkoj crkvi. Dobi- 
la je ujedno i pravo da bira svoje župnike. Župnici 
su bili: Dr. Stjepan Ranić od 1778—1793. Ivan Lu- 
kić od 1793—1797. Pavao Sučić od 1803—1816. An- 
tun Šarčević 1823—1831. (Torm&si G.: A szabadkai 
r. kat. fSplebania ičrićnete.) 

Ovako je bilo lice Subotice dok su Bunjevci bili 

svijesni i složni. Kada je narodna svijest počela 
slabiti i crv nesloge rastočio složne redove, doživili 
su Bunjevci i dosta crnih dana. 


HRVATSKI I LATINICOM 


Najstarije javne isprave u Subotici koje se još 
mogu pronaći pisane su ili latinski, koji je za ono 
doba bio književni jezik, ili hrvatski latinicom, ili u 
dva primjerka latinski i hrvatski. Najstarija isprava 
u arhivu grada Subotice sastavljena je u dva jed- 
naka primjerka latinski i hrvatski, a to je: 


Pogodba 


Megyu Nemeschi Szent-Marinszki szjedne sztrane 
ij Varosni isztog miszta sztruge szirane, po pleni- 
potentiarij (punomoćnici) szobe sztrane podpiszani 
ucsinyena ij tvrgyena.ltd. ... 

Dano u Pesti na dan 6-ga Novembra miszecza 


1748 Godine. 


Toma Rudić opć. sud. Luka pl. Bukvić 
Grgur Križanović sen. Luka pl. Vojnić 

kein orasi Pa Ivan pl Vojnić 
sep m Grgur pl. Vidaković 
llija Crnković opć. njoj 
Ivan Francešković opć. 


Nikola Szagmeisler opć. 
Dragocjeno je svjedočansivo za hrvatstvo Subo- 
tice i: 

»Kraljevski Privilegium 


Plemenitog Ciha Sar&4cskog, Gombđ4rskog i Shtr&n- 
garskog od Godine 1777-me. 

. . . Na zn&nye Svima, kojese doticse dajemo da 
za virne Nashe Stanovnike i Majstore Sar&cse, Gom- 
bare i Ux4re u Varoshi Szent-Marinskoj Bacskoj 
Derxavi Stojetye . . . itd. 

U Becsu dana 3l-og Maja Misecza, Godine 
1777.me. 


Maria Teresia m. p. 
Groff Franyo Eszlterh4zi m. p. 
Josip Jablanczy m. p.“ 


Ovaj Privilegij je istavljen u dva istovjetna pri- 
mjerka na latinskom i hrvatskom jeziku a čuva se 
sa još drugim vrlo važnim dokumentima na hrvat- 
skom jeziku sub. zan. života u arhivu Zanatskog 
udruženja u Subotici. 


Još neki dokazi 


Nadgrobni govor održan 1747 godine Luki Sučiću 
Il. kapetanu Subotice. Govor je napisan čistim i lije- 
pim hrvatskim jezikom. (Original je u posjedu g. Dr. 
Josipa Vojnića ) 

Testamenat Fabiana Pallos sastavljen kod grad- 
skog poglavarstva u Subotici 26 veljače 1779 god. 
Pisan je hrvatski, a potpisani su osim oporučitelja: 
Stjepan Kujundžić senatori Ilija Bačić jurat. (Arhiv 
gr. Subolice.) 

Vrlo su značajne i neke ,Obligatie“: Ud. Elisabe- 
te Hirschin i Lovra Vojnić od 24 svibnja 1793 godi- 
ne; Adalberta i Ivana Vojnića od 9 srpnja 1794, 
kojoj i fotografiju donosimo. (Arhiv gr. Subotice.) 

Hrvatski je pisana i kopija ,Kontrakta“ Đuke Vil- 
lov koju je ovjerio 24 listopada 1844 vel. bilježnik 
Prokopcsa&nyi. 

David Haldeg segedinski trgovac podnosi tužbu: Ple- 
menitom Sreskom Sudu u Subotici 29 novembra 1850. 

Knjiga .Eksibita“ iz 1851 god tiskana je i vođe- 
na na hrvatskom jeziku kao i zapisnik od iste godine. 
(Arhiv gr. Subotice.) 

Kako se vidi u početku samostalnosti Subotice 
službeni jezik osim latinskog bio je i hrvatski. 

Pomnim istraživanjem moglo bi se pronaći još 
mnogo za nas Bunjevce dragocjenih dokumenata. 
Vječna šteta što su nestali najstariji spisi, koji se 
baš najviše odnose na bunjevačku Suboticu. 


VJERSKI ŽIVOT 


Čim su Bunjevci zaposjeli subotičku tvrđavicu, te 
okolicu očistili još od preostalih turskih mrtvolovaca 
(martoloza), odmah smjestiše i svoje dobre ujake- 
franjevce — koji su s njima vazda jednako dijelili 
i dobro i zlo — na nejsigurnije mjesto u kulu. 

Godine 1695 natoliko središe svoje stvari, da su 
prizemlje u kuli uredili za kapelicu, u kojoj su oci 
franjevci redovito obavljali službu Božju. Za kraiko 
vrijeme bijaše kapelica premalena. Trebalo se sla- 

rati za veću crkvu. Ali otkuda sredstava? Fratri su 
siromašni . .. Tu su Bunjevci. Oni ne žale ni tru- 
da ni troška, kada je riječ o vjeri i Subotici. 

Od 1 lipnja 1732 do 1735 godine franjevci su sa- 
kupili od svojih vjernika Bunjevaca 3614 forinta i 
50 denara. Do god. 1754 nije bilo mađarske propo- 
vijedi u Subotici. Dakle drugih katolika nije bilo. (Iv. 
Antunović: Razprava ) 


Evo i imena većih darovatelja: Jakov Sučić vel. 
kapetan otac i zaštitnik bez premca 240 for. i 10 
den., Juraj Sučić potkapetan 15 for., Luka Sučić po- 
ručnik 60, Ilija Bukvić subrat i crkveni otac 100, 
Stjepan Vojnić subrat i crkveni otac 105, Šimun An- 
tunović sindik 71'50, Josip Guganović subrat 105, 
legat pok. A. Rogić 60'85, Ivan Vuković ili Kovač 
95 45, Josip Baić 6265, Ivan Vojnić ili Hajduk su- 
brat 57, Nikola Kopunović bivši sindik 60, Grgur 
Križanov 4320, Jakov Mačković 4030, Krišto Budić 
3640, Antun Budimčević 32'45, Ivan Fabianović 34, 
Toma Vojnić 25, Filip Vidaković 24/90, Šimun Buk- 
vić 30, Ilija Stipić 11, Šimun Tumbasović 40'30, Ivan 
Peić 34, Josip Sapunčić 25, Ignacije Vuković 30, 
Marijan Kopunović 1616, Biskup od Raše 1245, 
Toma Gabrić 2075, Mihovil Prćić 10, Šimun Kopi- 
lović 10, Mihovil Šarić 690, Stiepan Cvijunov 10, 
Josip Jaramazović 10, Jakov Crnković 1250, Martin 
Čović 15, Mihovil Kunatorović 2, Josip Temunović 
415, St. Malegurović 8'30, Nikola Kuntić 10, Antun 
Kaić 14, Matiša Baćin 10/33. Josip Vizin pisar 5, Jakov 
Mialtro ludi magister (učitelj) 3, Pavao Brnjak 2, Filip 

Blesić 415, Pavao Čizmegia 415, Ilija Hebetović 
(valjda Evetović?) 10, Matiša Vukelić 7, Mate Tera- 
nić 9, Nikola Mukić 5, Franjo Rudić subrat aljmaš- 
ke filijale 5, Ivan mali Pivković iz Aljmaša 415, 
Ivan veliki Pivković iz Aljmaša 4, Nikola Rudić iz 
Aljmaša. 415, Mile Šević, 415, Ivan Kršić 415, 
Martin Zvekanov_ 238, Katarina Gabrićević 415, 
Ana Skornica 415, Marcela Marijanušić 150, Manda 
Ivković 2 for. itd. sve sama bunjevačka imena. (Iv4- 
nyi I.: Szabadka tčrićnete II. sv.) 


Franjevci su uz pomoć Bunjevaca tvrđu preinačili 
u crkvu. Dne 15 travnja 1736 posvetio je crkvu grof 
Gavro Patačić, nadbiskup kalačko-bački. 

Svoj prvobitni izgled franjevačka crkva sačuvala 
je sve do god. 1910, kada je povećana i ponovlje- 
na te joj je dograđen i drugi toranj. U obnovljenoj 
franjevačkoj crkvi podigla je veliki oltar sv. Miho- 
vila od bijelog mramora ud. Mara Lendvaj rođ. Du- 
lić; oltar Presv. Srca Isusova podignut je uz izdaš- 
nu pomoć Antuna Bogešić i supr.; oltar bl. Djevice 
Marije podigli su Luka Vuiković Cvijin i supr. Ma- 
rija Dulić; oltar sv. Josipa podigli su Pavao Vujko- 
vić Cvijin i supr. Terezija Vojnić Purčar, i Marko 
Vojnić Purčar i supr. Janja Skenderović; propovjeda- 
onicu podigla je ud. Katica Dulić rođ. Rajčič. Sve 
je ovo od bijeloga mramora. Slike križnoga puta 
relijef od kamene mase podigli su Babijan Stipić i 
supr. Karolina Dulić. Križ pred crkvom od bijelog 
mramora umjetnički izrađen podigla je obitelj Ku- 
jundžić. Sve sami Bunjevci i Bunjevke. 


40 
SPOMEN I ZAVJET 


Poslije velikih ratova Bog šalje na svijet još i druge 
nevolje: bunu, nerodicu, tuču (led), kugu, koleru itd., 
da se u ratu podivljali ljudi opet obrate k njemu. 

I Bunjevce su zadesile dvije nevolje. Turci se još 
uvijek zalijetahu u ove krajeve. Kada su ih 1693 
god. Bunjevci progonili daleko od Subotice, navali 
velika grupa buntovnika na grad. Branili su ga samo 
40—50 starijih ljudi. Nijesu se predali, nego su ju- 
nački očuvali sv. vjeru, narodnost i rodnu grudu 
svoju. U tom boju poginulo je 30 naših olaca. Sa- 
hranjeni su na mjestu, gdje je poslije sagrađena 
kapelica sv. Roka. (Ivanyi I.: Szabadka tčrtćnete I. sv.) 

Poslije napadaja buntovnika pohodila je Suboticu 
i druga nevolja: kuga. Mnogi su poumirali od ove 
opasne zaraze. Općinsko poglavarstvo, da bi pre- 
stao ovaj bič Božji, zavjetuje se sv. Roku, da će na 
njegov blagdan Subotičani postiti i njemu u čast 
podignuti zavjetnu kapelicu. To je i učinjeno 1738 god. 

Tako su se Bunjevci odužili i uspomeni svojoj 
poginuloj braći i zavjetu sv. Roku. 


NOVA CRKVA 


Ratovi su prestali. Bune ugušene. U Subotici je 
nastao miran obiteljski život. Naroda se nasporilo 
pa je već jedna crkva bila premalena. Trebalo je 
graditi još jednu, ljepšu, veličanstveniju. Trebalo je 

pokazati protivnicima Bunjevaca i slobodne Subotice, 
da i mi imamo smisla za lijepe i velike građevine. 
Samo neka je dosta novaca. Ne volimo se isticati 
na tuđ račun. 


Bunjevci su sakupili priličnu svotu i mogli su otpo- 
četi gradnjom. Nadbiskup kalačko-bački pošalje svoga 
izaslanika kanonika G. Glassera, koji blagoslovi i 
postavi temeljni kamen 15 listopada 1773 god. 

Poslije mise u kapelici sv. Roka u procesiji pođu 
svi odličnici i narod na gradilište. Nadbiskupov iza- 
slanik izvrši sv. obred a župnik dr. Stjepan Ranić 
govorio je samo na ,dalmatinskom“ (hrvatskom) 
jeziku. 

U povelji koja je stavljena u temeljni kamen, za- 
pisana su ova imena suboličkog gradskog pogla- 
varstva: Župnik: Dr. Stjepan Ranić; kapelani: Pavao 
Maroczi, Stjepan Vilov i Josip Potegić. Gr. sudac: 
Josip Mamuzić; senatori: Grgur Križanović, Josip 
Kopunov, Ivan Mačkov, Toma Rudić, Luka Vojnić, 
Josip Vizin, Nikola Szagmeiszter, Ilija Poljaković, 
Šimun Prćić, Ivan Sučić. Šimun Romić. Bilježnik: 
Petar Jozić, podbilježnik: Matej Rudić. 

Općinari: Nikola Brnić, Josip Vukman, Marijan 
Vojnić, Bono Gabrić, Ivan Horvat, Stjepan Križanov, 
Bono Cvijanov, Martin Rajčić, Josip Horvacki, Ivan 
Tikvicki, Jakov Vojnić, Franjo Gabrić, Marijan Sken- 
derov, Andrija Vojnić, Ilija Bačić, Ivan Kiš, Franjo 
Prćić, Zarija Zvekić, Josip Čović, Gašpar Nađ, Petar 
Vojnić, Petar Tumbas, Grgur Mamuzić, Marko Vuić, 
Šimun Vojnić, Mihovil Dulić, Albe Peić, Toma Ko- 

punov, Ivan Skenderov, Jakov Kovačev, Ivan Vida- 
kov, Ilija Kujundžić, Martin Mamuzić, Matiša Vu- 
ković, Demeter Kuzmanov, Luka Vukman, Tadija 
Dianović, Adalbert Kopunov, Matiša Baić, Josip Ja- 
razamov, Matiša Vojnić, Grgur Kopunov, Jakov Cvi- 
janov, Josip Stipić, Juraj Temešvari, Mihovil Čović, 
Ivan Crnkov, Ivan Bačić, Tadija Kujundžić, Nikola 
Malečkov, Aleksandar Szagmeiszter, Lazar Krnjajski, 
Zako Vojnić, Mihovil Lenard, Josip Marković, Matej 
Vojnić i Marko Vukelić. (Tormđ&si G.: A szabadkeai 
r. kat. f6pleba4nia tortćnete.) 

Sporo se gradila nova crkva, jer su Suboticu sna- 
lazile razne nedaće. Bunjevci nijesu htjeli na dug 
graditi još ni crkvu. Dogotovljena je i posvećena 
1799 godine. 

U novoj crkvi podigao je Stanislav Prćić prvi ol- 
tar u čast sv. Križa. Oltar sv. Ivana Krstitelja po- 
dignut je iz ostavštine župnika Ivana Kr. Lukić; 
oltar sv. Obitelji podigla je Ana supr. Damjana Prćić; 
oltar Gospe od sedam žalosti podigli su nasljednici 
Šimuna Vojnić: Ilija i Lovro. Ova četiri oltara po- 
dignuta su 1803 god. Glavni oltar sv. Terezije po- 
digao je 1804 god. sam grad. Iste godine oltar sv. 
Josipa podigao je Grgur Kopunović senator a nje- 
gova supruga Bara rođ. Zelić oltar Uznešenja Ma- 
rijina; oltar sv. Ivana Nepomuka podigao je 1807 
god. Ivan Antunović; oltar sv. Andrije podigli su 
1820 god. nasljednici Andrije Vojnić. Propovjedao- 
nicu podigao je 1808 god. Mihovil Kojin senator. 
Kip sv. Roka podigla je 1855 god. ud. Matiše Prćić 

rođ. Antonija Marković. (Tormasi G.: A szabadkai 
r. kat. [Gplćb&nia tčrtćnete.) Poslije su podignuta 
još dva oltara: Lurdske Gospe podigla je 1891 god. 
obitelj Mamužić, a Presv. Srca Isusova 1892 god. 
Katarina Prade. Tako su isto Bunjevci opskrbili i kas- 
nije sagrađene crkve sv. Roka i sv. Jurja. 

Predbacuje se nama Bunjevcima, da smo vjerski 
netrpeljivi. Ovo je izmišljotina. Tome je jasan dokaz: 
veliki mramorni križ pred srpskom crkvom, što su ga 
o svom trošku podigli Bunjevci Matija pl. Vojnić i 
supr. Ana rođ. Volarić 1832 god. 


NOVE BORBE 


Hrvati-Bunjevci nijesu bili nikada kukavice. To 
svjedoče naša nacionalna društva i štampa, osno- 
vana i pokretana baš pod najvećim pritiskom. 

Najstarije naše društvo je ,Pučka Kasina“ osno- 
vana 1878 god.; ,Kolo Mladeži“ 1894 god.; ,Kato- 
lički Krug“ 1895 god.; .Katolička Čitaonica sv. Đur- 
da“ 1905 god.; ,Katolička Čitaonica sv. sv. Roka“ 
1910 god.; .Kolo mladih Nevenaša“ 1910 god.; ,Ka- 
toličko Divojačko Društvo“ 1911 god.; ,Školska Za- 
druga za podizanje i izdržavanje bunjevačkih ško- 
la“ 1914 god. 

Prve novine pokreće naš veliki prosvjetitelj bi- 
skup Ivan Antunović 1870 god. pod imenom ,Bunje- 
vačke i Šokačke Novine“ i kao prilog ,Bunjevačku i 
Šokačku Vilu“ koju je poslije njega uređivao Blaž 

Modrošić; Kalor Milodanović pokreće 1872 god. 
»Misečnu Kroniku“, 1873 .Subotički Glasnik“; 1882 
god. Ivan Antunović biskup izdaje ,Razpravu o 
Bunjevcima i Šokcima“: pop Pajo Kujundžić 1883 
god. (za 1884 godinu) kalendar ,Subotičku Danicu“; 
i Mijo Mandić uz novčanu potporu biskupa Antu- 
novića 1884 god. pokreće ,Neven“. 

Za ondašnje prilike lijep je broj društava i knji- 
ževnih tvorevina. Nijesu imali ni drugi više. 


POD HRVATSKOM ZASTAVOM 
Kada je predsjednik Amerike _ Wilzon 1918 god. 


proglasio svojih deset točaka samoodređenja naroda, 
Bunjevci šalju kao svoje izaslanike u Narodno Vi- 
jeće Slovenaca, Hrvata i Srba u Zagrebu mjeseca 
listopada 1918 godine: Blaška Rajića, Dr. Stjepana 
Vojnić-Tunića, Dr. Mirka Ivandekića, Dr. Matiju 
Evetovića i Stjepana Buljovčića. 

Blaško Rajić svršivši posao u Zagrebu vrati se 
kući. Čuvši omladina od njega šta je novo, nabavi 
veliku svilenu zastavu, dar Vece Vidakovića, te njih 
deset: Stipan Vidaković, Andrija Kujundžić, Lazo I. 
Ivandekić, Andrija Mazić, Gavro Čović, Remija Mi- 
ljački, Andrija Ćakić, Lajčo Vidaković, Geza Perčić 
i Vinko Orčić pronesu je gradom, kroz najprometnije 
ulice. Vidjevši naš narod hrvatsku zastavu listom 
krene za njom. Nije se strašio od četiri mađarske 
regimente. Ogromno mnoštvo naroda sastane se u 

«Hungariji“, gdje je održan narodni zbor i osnovano 
bunjevačko-srpsko narodno vijeće. 


Poslije zbora omladinci opet pronesu gradom 
hrvatsku zastavu pa je istaknu na toranj gradske 
kuće. Zagonetno je, ali otuda je nestala. 


ZAVRŠNA RIJEČ 


Povijest je učiteljica života a ipak malo pazimo 
na nju. Mnoge bi se neugodnosti mogle izbjeći, kad 
bi ljudi imali pred očima povijest, pa iz nje zaklju- 
čivali na sadašnjost i budućnost. 

Bunjevci! Subotica je naša. Naša je bila, naša će 
biti i naša mora ostati. 


»Djedi naši rodiše se tudier, 

Olci naši rodiše se tudier 

I mi isti rodismo se tudier: 

Za nas ljepše na svijetu ne ima.“ (I. Mažuranić.) 


Čuvajmo ovu grudu, koja je natopljena krvlju na- 
ših pradjedova. Čuvajmo je i nedajmo je lsko iz 
ruku. | varošani i salašari neka se čvrsto drže zem- 
lje, jer se time ioš čvršće vežu sa našom lijepom domo- 
vinom. U Subotici zemlja je bila naša i naša treba da 
ostane. Treba u tom pogledu slijediti tradicije dje- 
dova Zemlja je naime jedini zdrav temelj na kojem 
se može razviti budućnost sviju nas. Ispustimo li 
zemlju iz ruku, nestalo je 1 Bunjevaca sa lica zemlje. 

Dvanaesti je čas da se složimo. Zbog toga mo- 
raju nestati svi sitni računi pojedinaca, sve malene 
nepravde, sve što nas razjedinjuje i slabi. Svatko, 
tko ometa narodnu slogu zbog svojih računa, ubija 
sam sebe. Budućnost je Hrvata-Bunjevaca samo 
u složnom radu sviju nas. 


Ljubi, Bože, rod moj 
I njega poštedi, 

On će vjeran biti 
Tvojoj zapovijedi. 


Ti udijeli, što mu 

Svijet dati ne može: 
Neka se Bunjevci 

Slože i umnože. (Miroljub.) 


page CROATTE 

GELI suBouce 

KNJIŽEVNOST 


Ivan Antunović: Razprava. (I izdanje Kalača 1882) 
I izdanje Sombor 1930. 

Torm&sy G4&bor: A szabadkai r6mai kath. f&ple- 
b&nia tčrtćnete. Subotica 1883. 

»subotička Danica“ bunjevačko-šokački kalendar, 
razna godišta od 1884—1936. 

Iv&nyi Istv&n: Szabadka szab. kir. vćros tčrtćne- 
te [i II svezak. Subotica 1886—1892. 

B&cs-Bodrogh v&rmegyei Tčrićnelmi T4rsulat ćv- 
konyve. VIII €vf. Sombor 1892. 

Dr. Rudolf Horvat: Hrvati u Bačkoj (Bunjevci i 
Šokci). Osijek 1922. 

Petar Pekić: Povijest Hrvata u Vojvodini. Zagreb 
1930. 

Dr. Matija Evetović: Život i rad biskupa Ivana 
Antunovića. Subotica 1935. 

Arhiv grada Subotice. 

Arhiv subotičkog Zanatlijskog udruženja. 

Matice župe sv. Terezije u Subotici od 1687— 
1717—1718 god. 

SADRŽAJ 


Predgovor 

Porijeklo 

Dolazak 

Katolici— Starosjedioci 
Pojačanje 

Bilješke iisnjetnoa 
Preuzimanje vlasti 
Utemeljitelji 

Matice 

Važni spisi 
Rimo-katolička aseš 
Otkupnina a 
Potpuna sloboda 
Novi tereti 


Prvo poglavarstvo skoči i ika 


Prvi ,pulgeri“ : 
Bunjevačka Subotica 
Hrvatski i latinicom 
Vjerski život . 

Spomen i zavjet 

Nova crkva 

Nove borbe d č 
Pod hrvaiskom zastavom 
Završna riječ . 
Književnost 


TISKARA JOSIPA HORVATH SUBOTICA 


